വിദേശത്ത് ജോലി വാഗ്ദാനം നല്കി പണം തട്ടിയയാള് പിടിയില് കണ്ണനല്ലൂര്: കാനഡയില് ജോലി വാഗ്ദാനം ചെയ്ത് കൊല്ലം, തിരുവനന്തപുരം ജില്ലകളിലെ ഉദ്യോഗാര്ഥികളില് നിന്നും ലക്ഷങ്ങള് തട്ടിയെടുത്തയാള് പൊലീസ് പിടിയിലായി. തിരുവനന്തപുരം തിരുവല്ലം ഷാരോണ് വില്ലയില് ഷിറാസ് 49 ആണ് പിടിയിലായത്.പള്ളിമണ് വെളിച്ചിക്കാല ജുമാമസ്ജിദിന് സമീപം ദാറുല് സലാം മന്സിലില് ജാഫര് കണ്ണനല്ലൂര് പൊലീസ് സ്റ്റേഷനില് നല്കിയ പരാതിയുടെ അടിസ്ഥാനത്തിലാണ് അറസ്റ്റ്. 2019 ല് ജാഫര് ഉള്പ്പെടെ തിരുവനന്തപുരം, കൊല്ലം ജില്ലക്കാരായ 11 പേരെ കാനഡയിലേക്കെന്ന് പറഞ്ഞ് അസര്ബൈജാനില് കൊണ്ടുപോയി ഒരു മാസത്തോളം അവിടെ താമസിപ്പിച്ചശേഷം തിരികെ നാട്ടിലെത്തിക്കുകയായിരുന്നു. സംഭവത്തിനുശേഷം ഒളിവിലായിരുന്ന ഇയാള് കേരളതമിഴ്നാട് അതിര്ത്തിയില് ആനപ്പാറ എന്ന സ്ഥലത്ത് ഒളിവില് കഴിയുന്നതായി കൊല്ലം സിറ്റി പൊലീസ് മേധാവി ടി. നാരായണന് ലഭിച്ച വിവരത്തിെന്റ അടിസ്ഥാനത്തില് ചാത്തന്നൂര് അസി. പൊലീസ് കമീഷണര് ബി. ഗോപകുമാറിെന്റ നിര്ദേശപ്രകാരം കണ്ണനല്ലൂര് പൊലീസ് സ്റ്റേഷന് ഇന്സ്പെക്ടര് യു.പി. വിപിന്കുമാര്, എസ്.ഐ ഡി. സജീവ്, എ.എസ്.ഐ ബിജു, സി.പി.ഒമാരായ സജികുമാര്, ലാലുമോന് എന്നിവരടങ്ങിയ സംഘമാണ് പ്രതിയെ പിടികൂടിയത്. ഇയാളെ കോടതിയില് ഹാജരാക്കി റിമാന്ഡ് ചെയ്തു.